

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 |  Nr.9 |  2025. gada 29. maijā  |
|  |  |  |

**19.**

**Par sadarbības līguma noslēgšanu ar**

**Valsts digitālās attīstības aģentūru**

2024. gada 20. augustā apstiprināts Ministru kabineta rīkojums Nr. 687 “Par Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" investīcijas 2.1.2.1.i. "Centralizētās platformas un sistēmas" projekta "Atvieglojumu pārvaldības pakalpojuma pilnveide un ieviešanas atbalsts" pases, centralizētas funkcijas vai koplietošanas pakalpojumu attīstības plāna apstiprināšanu”.

2025. gada 28. aprīlī Valsts digitālās attīstības aģentūra (turpmāk – VDAA) nosūtīja Ogres novada pašvaldībai ierosinājumu noslēgt starp VDAA un Ogres novada pašvaldību sadarbības līgumu.

Sadarbības līguma projekts paredz pušu sadarbību Eiropas Savienības kohēzijas politikas programmas 2021.–2027. gadam projekta Nr. 2.1.2.1.i.0/2/24/I/CFLA/003 “Atvieglojumu pārvaldības pakalpojuma pilnveide un ieviešanas atbalsts” ietvaros aktivitāšu īstenošanā.

Projekta aktivitātes un izmaksas noteiktas Sadarbības Līguma 1., 2. pielikumā.

Ņemot vērā augstāk minēto, noklausoties Ogres novada pašvaldības Centrālās administrācijas Attīstības un plānošanas nodaļas vadītājas A. Romanovskas ziņojumu un pamatojoties uz Pašvaldību likuma 4. panta pirmās daļas 12. punktu un 10. panta pirmās daļas 13. punktu, Valsts pārvaldes iekārtas likuma 54. pantu, Ministru kabineta 2024. gada 20. augusta rīkojumu Nr. 687 “Par Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" investīcijas 2.1.2.1.i. "Centralizētās platformas un sistēmas" projekta "Atvieglojumu pārvaldības pakalpojuma pilnveide un ieviešanas atbalsts" pases, centralizētas funkcijas vai koplietošanas pakalpojumu attīstības plāna apstiprināšanu”, Ministru kabineta 2022. gada 14. jūlija noteikumu Nr. 435 “Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena “Valsts pārvaldes, tai skaitā pašvaldību, digitālā transformācija” īstenošanas noteikumi” 28. un 29.punktu un 2024. gada 31.janvāra vienošanos “Vienošanās par Eiropas Savienības Atveseļošanas fonda projekta ieviešanu Projekta Nr. 2.1.2.1.i.0/2/24/I/CFLA/003”, kas noslēgta Centrālās finanšu un līgumu aģentūras un VDDA starpā 2. pielikuma 1.5. sadaļu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Egils Helmanis, Gints Sīviņš, Igors Miglinieks, Ilmārs Zemnieks, Indulis Trapiņš, Jānis Kaijaks, Jānis Siliņš, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Noslēgt** Ogres novada pašvaldībai sadarbības līgumu arValsts digitālās attīstības aģentūru saskaņā ar šī lēmuma pielikumu.
2. **Pilnvarot** Ogres novada pašvaldības domes priekšsēdētāja vietnieku G. Sīviņu noslēgt Ogres novada pašvaldībai sadarbības līgumu arValsts digitālās attīstības aģentūru.
3. **Kontroli** par šī lēmuma 1. punkta izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)